

VI. évf. 47. szám **Évközi 32. vasárnap** 2019. november 10.

# A Váci Egyházmegye 2019/V. Körleveléből:

2202/2019. sz. Új szenátus tagok megválasztása

Kérem az illetékes esperes atyákat, hogy az őszi koróna idején szíveskedjenek a kerületükből 1 szenátusi tagot választani, melyet a koróna jegyzőkönyvében szíveskedjenek rögzíteni. A választással kapcsolatban szíveskedjenek figyelembe venni az Egyházi Törvénykönyv 164-179-es , a 498-as kánonokat, valamint az egyházmegye Papi Szenátusának Szabályzatát.

2207/2019. sz. Pap- és diakónusszentelés

2019. június 22-én a székesegyházban pappá szentelődött Bógár Zsolt átmeneti diakónus, Hugyecz Balázs és Ondi Alex átmeneti diakónussá, állandó diakónussá pedig Szabad Attila Vác-alsóvárosi akolitus. Imádkozzunk felszentelt testvéreinkért, hogy Isten országának méltó követői, építői legyenek.

2208/2019. sz. Papnövendékek felvétele

Ebben az évben Busai Péter dejtári, Farkas Ákos turai, Finta Zsolt dunakeszi, Virág Benedek pataki, valamint Utschalott Árpád kartali jelentkezők nyertek felvételt az egyházmegye papnövendékei közé.

2209/2019. sz. Házasságkötéssel kapcsolatos információ

Az MKPK az idei nyári ülésén megerősítette a 2006. szeptemberi ülésén hozott azon határozatát, mely a magánkápolnákban és egyéb helyszíneken tartandó egyházi esküvőkre vonatkozik. Tehát az esketés csak felszentelt és liturgikusan használatban lévő templomban vagy kápolnában végezhető.

2211/2019. sz. Személyi változások:

Felmentés 2019. július 1-jei hatállyal: Polcz Zoltán gödöllői kápláni szolgálata alól, Simon Gáspár Balázs pásztói kápláni szolgálata alól,

Felmentés 2019. augusztus 1-jei hatállyal: Bocsa József SchP. a váci Piarista Szent Anna templom templomigazgatói szolgálata alól, Kis Dávid taksonyi kápláni szolgálata alól, Kovács György szolnoki kápláni szolgálata alól, tanulmányi szabadságot engedélyeztem részére, Dr. Lovassy Attila jászkarajenői plébánia ellátása alól, Maczák Tamás gödöllői kápláni szolgálat alól, Máthé György szolnoki Jézus Szíve plébánia ellátása alól.

Kinevezés 2019. július 1-jei hatállyal: Maczák Tamás gödöllői plébánia káplánjává, Polcz Zoltán szolnoki plébánia káplánjává, Simon Gáspár Balázs Vác-Alsóváros plébánia káplánjává. 2019. július 15-ei hatállyal: Fejéregyházi Tamás ceglédi plébánia káplánjává.

Kinevezés: 2019. augusztus 1-jei hatállyal: Bógár Zsolt újmisés Dunaharaszti-Főplébánia káplánjává, Kozsuch Zsolt gödöllői plébánia helyettes plébánosává, Lédeczi Dénes Szolnok, Jézus Szíve Plébánia plébánosává, Dr. Lovassy Attila Dunakeszi-Főplébánia plébániai kormányzójává, Nagy Imre állandó diakónus jászkarajenői plébánia plébánia-vezetőjévé, Kómár István jászkarajenői plébánia moderátorává, Radnics Zoltán Sch.P váci Piarista Szent Anna templom templomigazgatójává, Szabad Attila Vác-Alsóváros állandó diakónusává.

2019. augusztus 16-ai hatállyal: Felmentés: Paszternák Tamás monori plébániai kormányzói szolgálata alól, Urr Zsolt Ipoly vácrátóti plébániai kormányzói, valamint a kisnémedi, a püspökszilágyi, a váchartyáni plébániák moderátori szolgálata alól.

Kinevezés: Paszternák Tamás püspöki titkár,

Urr Zsolt Ipoly monori plébánia plébániai kormányzójává, Dr. Sánta János vácrátóti plébánia plébániai kormányzójává. Tisztelendő Hugyecz Balázs átmeneti diakónus a salgótarjáni- Főplébánián, Ondi Alex átmeneti diakónus pedig a Dunaharaszti-Főplébánián végzi diakónusi gyakorlatát.

# A Váci Egyházmegye 2019/VI. Körleveléből:

2294/2019. sz. Építési ügyek határideje

A decemberi Gazdasági Tanács előkészítése érdekében 2019. november 15-ig lehet kéréseket benyújtani az Építész Irodán keresztül. A kérelemhez csatolni kell három árajánlatot, ha szükséges építési engedélyt, a kivitelezés megvalósulásának pénzügyi tervezetét, önrész, vissza nem térítendő támogatást, kölcsönt, előfinanszírozást. A kérelmeket a mellékletekkel együtt, papír alapon levélben kérjük a fenti határidőig beküldeni.

2300/2019. sz. Személyi változások:

Kinevezés 2019. szeptember 16i hatállyal: Kiss Dávid turai plébánia káplánjává

Felmentés 2019. november 1-jei hatállyal: Széles László Nagykökényes plébánia oldallagos ellátása alól Kinevezés 2019. november 1-jei hatállyal: Balogh Péter Piusz O.Praem. Nagykökényes plébánia plébániai kormányzójává

2301/2019. sz. Eltiltás

Maczák Tamást 2019. szeptember 10-i hatállyal eltiltottam a rendi hatalom gyakorlásától.

**HIRDETÉSEK**

Bercelen a 4. csoport, Galgagután a 5. csoport takarít.

2019.11.11. H 17:00 Szentségimádás a Galgagutai Templomban

 17:00 Szentmise a Szécsénkei Templomban

2019.11.12. K 17:00 Szentmise a BecskeiTemplomban

2019.11.13. Sz 17:30 Szentségimádás a BerceliTemplomban

2019.11.14. Cs 17:00 Szentmise a BerceliTemplomban, utána Szentségimádás

2019.11.15. P 09:30 Szentmise a Rózsák völgye idősek otthonában

 délelőtt az elsőpéntekes betegek látogatása Bercelen

2019.11.16. Sz 09:00 Szebedy Jolán keresztelője a Berceli Templomban

 10:00 Bérmálkozási hittan a Berceli Plébánián

 11:30 Idősek napja a vanyarci [Kultúrház](https://maps.google.com/?cid=237819930343440404)ban

 15:30 Szentmise a Vanyarci Templomban

 17:00 Szentmise a Berceli Templomban

 18:00 Jegyesoktatás a Berceli Plébánián

 20:00 Haeven’s Garden Trip party+vol2 Trip hajó Budapest Szilágyi Dezső tér, Részletek: shoeshine.hu 15–25 év közötti fiatalok számára az utazást és részvételt pályázatból tudjuk biztosítani, az érdeklődők a plébánia elérhetőségein jelentkezzenek.

**2019.11.17. V 08:30 Szentmise a Berceli Templomban –** elsőáldozók befogadása

**Évközi 33. 10:30 Szentmise a Becskei Templomban**

**vasárnap 10:30 Igeliturgia a Galgagutai Templomban**

 **12:00 Igeliturgia a Nógrádkövesdi Templomban**

 **12:00 Búcsúi Szentmise a Szécsénkei Templomban –** elh. Saskó Attila

2019.12.27–2020.01.02. Ifjúsági találkozó Wrocławban Korosztály: 16–35 év Infó, jelentkezés: <http://bit.do/taizebgy> Kedvezményes jelentkezési határidő: *2019.* *november 10.*

**Hivatali ügyintézés:** Római Katolikus Plébánia 2687 Bercel, Béke u. 20.

tel: 0630/455-3287 web: <http://bercel.vaciegyhazmegye.hu>, e-mail: bercel@vacem.hu

Bankszámlaszám: 10700323-68589824-51100005